Բարրի Գիբ

Սըր Բարի Ալան Քրոմփթոն Գիբ (, ), բրիտանացի երգիչ, կոմպոզիտոր և պրոդյուսեր, «Bee Gees» երաժշտական խմբի հիմնադիրներից մեկը։ Բրիտանական կայսրության շքանշանի կոմանդոր, ասպետ-բակալավր։

Կենսագրություն 
Բարրի Գիբը ծնվել է 1946 թվականի սեպտեմբերին Մեն կղզում, որը եղել է բրիտանական կայսրության տիրապետության ներքո։ Նա եղել է իր ընտանիքի հինգ երեխաներից երկրորդը քրոջ՝ Լեսլիից հետո, որը ծնվել է 1945 թվականին։ Նա ունի երեք կրտսեր եղբայր՝ երկվորյակներ Մորիսն (1949—2003 թթ.) ու Ռոբինը (1949—2012 թթ.) և Էնդին (1958—1988 թթ.): 1950 թվականին նրա ընտանիքը տեղափոխվել է Անգլիա, իսկ 1958 թվականին արտագաղթում Ավստրալիայի է Բրիսբեն քաղաք, որտեղ անցել են Բարի մանկությունը, պատանեկությունը։

Երաժշտությամբ նա սկսել է զբաղվել դեռ Անգլիայում, որտեղ իր եղբայրներ Ռոբինի և Մորիսի հետ կազմակերպել են սիրողական ելույթներ։ Նա շարունակել է իր երաժշտական կարիերան նաև Ավստրալիա մեկնելուց հետո, որտեղ հիմնադրել է «The Rattlesnakes» խումբը, որը հետագայում կոչվել է  «Bee Gees» (Բիլ Գեյթսի անվան ու ազգանվան սկզբնատառերից)։ Մեծ հաջողության հասնելով Ավստրալիայում՝ 1967 թվականին Բարրին եղբայրների հետ վերադարձել են Անգլիա, որտեղ նրանք շարունակել են իրենց ելույթները։ Հենց այնտեղ էլ նրանք հասել են ամենամեծ հաջողության ու  ճանաչման՝ դառնալով բոլոր ժամանակների ամենահաջողակ փոփ խմբերից մեկը։

Բարրի Գիբը դարձավ ռեկորդակիր, իր երգերի «Hot 100 Number Ones» հիթ շքերթում ընդգրկված երգերի քանակով։ Բացի այդ, այս հիթ-շքերթում առաջատար հորիզոնականներ են զբաղեցրել ևս 5 երգեր, որոնք նա գրել է այլ կատարողների համար, ինչպիսիք են` Դայանա Ռոսը, Դոլի Պարտոնը և Բարբարա Սթրեյզանդը։ Բարրին նաև զբաղեցնում է հինգերորդ տեղը փոփ հիթ շքերթներում ամենամեծ հաջողություն ունեցած բրիտանացի կոմպոզիտորների շարքում։

1970 թվականին Բարրին ամուսնացել է նախկին Միսս Էդինբուրգ Լինդա Գրեյի հետ. նրանք ունեցել են հինգ երեխա։ Ավելի ուշ նրանք տեղափոխվեցին Մայամի (ԱՄՆ) քաղաք, որտեղ նրանք ապրում են մինչ օրս։

Բարրի Գիբը ու նրա եղբայրները շարունակեցին տարբեր հաջողությունների հասնել  մինչև 2003 թվականը, երբ Մորիսը մահացավ։ Նրա մահվանից հետո Բերին ու Ռոբինը փորձեցին վերականգնել խումբը (2009 թվականի աշնանը), սակայն այն իրական նախագծեր և համատեղ ելույթներ չեն կայացրել։ 2012 թվականի մայիսին Ռոբինի մահանալուց հետո Bee Gees-ի միակ անդամը մնացել է Բեյը (չհաշված նախկինում համագործակցության համար հրավիրված երաժիշտները՝ Վինս Մելոնին և Քոլին Փիթերսենը։ 2013 թվականին Գիբն առանձին մեկնել է իր առաջին համերգային շրջագայությանը Հյուսիսային Ամերիկայի քաղաքներում, որը նվիրված էր եղբայրների հիշատակին։ Ներկայումս նա հանդես է գալիս առանձին։ 
 
2007 թվականին «Q» ամսագիրը Բարրիին ընդգրկել է «XX դարի 100 լավագույն երգիչների» ցանկի 38-րդ հորիզոնականում։ Գինեսի ռեկորդների գրքում նա ամենահաջողակ երգահանների ցանկում զբաղեցնում է երկրորդ տեղը Փոլ ՄաքՔարթնիից հետո։

Պարգևներ 
Բրիտանական կայսրության կոմանդորի աստիճանի շքանշան (2001 թվականի դեկտեմբերի 31) - «երաժշտության և ժամանցի ոլորտում ունեցած ձեռքբերումների համար»։ Պարգևատրվել է արքայազն Չարլզի կողմից Բուքինգհեմյան պալատում տեղի ունեցած հանդիսության ժամանակ։
«Ասպետ բակալավրի» կոչում անվանը «սըր» մասնիկի ավելացմամբ (30 դեկտեմբերի, 2017 թ.) «երաժշտության և բարեգործության բնագավառում ունեցած ձեռք բերումների համար»։
Պատվո շքանշաններ  (2018 թվականի հունիսի 26), «երաժշտության և բարեգործության բնագավառում ունեցած ձեռքբերումների համար»։

Ծանոթագրություններ

Արտաքին հղումներ
 Պաշտոնական կայք 

«Գրեմմի» մրցանակի դափնեկիրներ
Գինեսի գրքի ռեկորդակիրներ
21-րդ դարի երգիչներ
Բրիտանացի երգիչներ
Բրիտանացի պրոդյուսերներ
Բրիտանացի երաժիշտներ